Σύγκριση μεταξύ TimescaleDB και InfluxDB

|  |  |  |
| --- | --- | --- |
| Λαουρεντιάν Γκούμε | Μαρία Τσιγάρα | Κρις Κούτση |
| (Α.Μ. 03118014) | (Α.Μ. 03118823) | (Α.Μ. 03118905) |

# Εισαγωγή

Η παρούσα εργασία περιλαμβάνει την εγκατάσταση και ρύθμιση των InfluxDB και TimescaleDB, τη δημιουργία και τη φόρτωση ενός μεγάλου όγκου δεδομένων σε κάθε σύστημα, τη δημιουργία επερωτημάτων (queries) με σκοπό τον έλεγχο της απόδοσης, και τη σύγκριση μετρικών απόδοσης για τα δύο συστήματα. Μάλιστα, η συγκριτική ανάλυση ανάμεσα στα δύο δημοφιλή αυτά συστήματα βάσεων δεδομένων αποτελεί ουσιαστικά και τον σκοπό της εργασίας μας, καθώς μέσω αυτής της ανασκόπησης θα μπορέσουμε να εμβαθύνουμε και τελικώς να κατανοήσουμε το τι πραγματικά δύναται να προσφέρει το κάθε ένα.

# εγκατάσταση & σετάρισμα

## Υποδομή

Η υποδομή μας αποτελείται από ένα Ubuntu (16.04 LTS) Virtual Machine, το οποίο διαχειριζόμαστε μέσω του Okeanos που μας παρέχει και τους απαραίτητους πόρους. Το μηχάνημα αυτό διαθέτει 4 πυρήνες CPU, 8GB κύριας μνήμης, καθώς και μία δημόσια IP για πρόσβαση στο ίντερνετ.

## Σετάρισμα Βάσεων

Στη συνέχεια, στήσαμε την TimescaleDB, ακολουθώντας τα βήματα του επίσημου οδηγού [1]. Αντίστοιχα, στήσαμε και την InfluxDB, βασιζόμενοι στο documentation [2]. Όσον αφορά την InfluxDB σημειώνουμε ότι:

* Δεν διαθέτει δωρεάν clustered έκδοση.
* Η InfluxDB 2.X δεν υποστηρίζεται από το TSBS [3].

Όσον αφορά την TimescaleDB σημειώνουμε ότι παρόλο που διατίθεται clustered έκδοση επιλέγουμε να μην την υιοθετήσουμε για τους κάτωθι λόγους:

* Η υποστήριξη της multi-node έκδοσης έχει καταργηθεί από την έκδοση 2.13 και μετά.
* Όπως έχει αποδειχθεί από τη χαμηλή υιοθέτηση της, δεν είναι κοινώς αποδεκτό ότι είναι επωφελής.
* Απεναντίας, η single-node έκδοση έχει δεχθεί σημαντικές βελτιώσεις στην απόδοση εγγραφής και ανάγνωσης, (10x για συνήθη queries)

Συμπερασματικά, αποφανθήκαμε ότι η single-node έκδοση δύναται, επί της παρούσης, να προσφέρει στην εργασία μας περισσότερα απ’ ότι η multi-node έκδοση. Πέραν αυτού, δεδομένου ότι το ένα εκ των δύο συστημάτων δε διαθέτει clustered έκδοση, η όποια μεταξύ τους σύγκριση έχει νόημα μόνο σε αντίστοιχη, single node χρήση.

## Σετάρισμα σουίτας benchmarking

## Έπειτα, αξιοποιήσαμε την σουίτα του TSBS [4]. Το Time Series Benchmark Suite (TSBS) είναι ένα σύνολο προγραμμάτων που έχουν γραφεί στη γλώσσα προγραμματισμού Go και χρησιμοποιούνται για να δημιουργήσουν σύνολα δεδομένων και να διεξαγάγουν δοκιμές απόδοσης, ώστε να καταγραφεί ουσιαστικά το πόσο γρήγορα μπορούν οι βάσεις μας να διαβάσουν και να γράψουν τα ζητούμενα στην εκάστοτε περίπτωση δεδομένα. Σκοπός του είναι να μπορεί να "επεκτείνεται", ώστε να βρίσκουν σε αυτό αντίκρισμα ποικιλόμορφα use cases, queries και βάσεις, με αποτέλεσμα ο κάθε ενδιαφερόμενος διαχειριστής να μπορεί να βρει την πιο κατάλληλη γι’ αυτόν. Προαπαιτούμενο για τη λειτουργία της σουίτας είναι η Go, την οποία και στήσαμε ορίζοντας κατάλληλα τις απαιτούμενες μεταβλητές περιβάλλοντος. Έχοντας ολοκληρώσει επιτυχώς τα παραπάνω, το tsbs repo που κάναμε clone, αντιστοιχεί στη θέση project1 της παρακάτω εικόνας:

Εικόνα που περιέχει κείμενο, στιγμιότυπο οθόνης, γραμματοσειρά

Περιγραφή που δημιουργήθηκε αυτόματα

# Παραγωγη δεδομενων

Επόμενο βήμα μας ήταν η παραγωγή δεδομένων για αρχεία μικρού, μεσαίου και μεγάλου μεγέθους, τόσο για τη βάση InfluxDB, όσο και για την TimescaleDB (συνολικά 6 βάσεις / 6 datasets). Ενδεικτικά[[1]](#footnote-2) παρουσιάζουμε την εντολή που τρέξαμε για την βάση InfluxDB για το μεγάλο αρχείο:

Εικόνα που περιέχει κείμενο, στιγμιότυπο οθόνης, γραμματοσειρά

Περιγραφή που δημιουργήθηκε αυτόματα

Αποσαφηνίζουμε τα παραπάνω flags ως ακολούθως :

* use case: devops, cpu ή iot
* seed: κλειδί (αρχικοποίησης) για τον αλγόριθμο PRNG / εξασφαλίζει την επαναληψιμότητα της διαδικασίας δημιουργίας τυχαίων αριθμών, δεδομένου ότι με ίδιο seed προκύπτει η ίδια ακριβώς ακολουθία τυχαίων τιμών
* scale: αριθμός συσκευών προς δημιουργία
* timestamp-start: ώρα έναρξης
* timestamp-end: ώρα λήξης
* interval: πόσος χρόνος πρέπει να περάσει μεταξύ κάθε ανάγνωσης ανά συσκευή
* format: InfluxDB / TimescaleDB

Ακόμη, επί της παραγωγής των δεδομένων, σημειώνουμε ότι παρήχθησαν σε zip αρχεία, για να μην ξεπεράσουν το χώρο του υπολογιστή (30 GB), καθώς το gzip δημιούργησε περίπου υποδεκαπλάσια σε μέγεθος datasets. Επιπλέον, τα μεγέθη των αρχείων ορίστηκαν ως κάτωθεν, για να πληρούν τις ζητούμενες προϋποθέσεις:

* αρχείο big: τουλάχιστον 8 GB (μεγαλύτερο από την κύρια μνήμη)
* αρχείο medium: λίγα GBs (~2-3GB)
* αρχείο small: κάποιες εκατοντάδες MBs (~300-500 MB)

Αξίζει να σημειώσουμε ότι ενώ φτιάχναμε τα datasets για τις InfluxDB / TimescaleDB, παρόλο που είχαν τα ίδια arguments αναφορικά με τα start / end timestamps, τα intervals, αλλά και το scale, τα αρχεία είχαν σημαντικές διαφοροποιήσεις ως προς το τελικό τους μέγεθος. Ειδικότερα, η διαφορά στο μέγεθος των αρχείων οφείλεται στη χρήση διαφορετικών μορφών σειριοποίησης δεδομένων από την InfluxDB και την TimescaleDB. Όταν η συνάρτηση tsbs\_generate\_data δημιουργεί δεδομένα, τα σειριοποιεί σε μορφή κατάλληλη για τη συγκεκριμένη βάση. Στην προκειμένη, για την InfluxDB χρησιμοποιεί το line protocol της, ενώ για την TimescaleDB χρησιμοποιεί ένα format παρόμοιο με αυτό του CSV. Ωστόσο, το line protocol της InfluxDB περιλαμβάνει το όνομα της μέτρησης, το σύνολο των ετικετών, το σύνολο πεδίων και τη χρονική σήμανση για κάθε εγγραφή, ενώ τουναντίον το format της TimescaleDB, οργανώνει τα δεδομένα σε γραμμές και στήλες, με τα ονόματα των στηλών να μην επαναλαμβάνονται για κάθε σημείο των δεδομένων. Έτσι, ακόμα κι αν χρησιμοποιούνται τα ίδια δεδομένα μέτρησης, ο τρόπος σειριοποίησης κατά τη δημιουργία διαφοροποιεί τα μεγέθη των αρχείων. Συνεπώς, ουσιαστικά βλέπουμε ότι οι βάσεις της TimescaleDB έχουν έναν έξτρα πίνακα tags, ο οποίος χρησιμοποιείται ως foreign key για τα relations μεταξύ των άλλων πινάκων. Αντιθέτως, στην InfluxDB δεν υπάρχει κάτι αντίστοιχο, οπότε όλα τα metadata αναπαράγονται σε κάθε πίνακα πολλαπλές φορές. Με αυτόν τον τρόπο, η TimescaleDB επιτυγχάνει πολύ μικρότερους χώρους στα αρχεία της, με ποσοστό που κυμαίνεται γύρω στο 30-35%.

# Φόρτωση Δεδομενων

Προχωρήσαμε στη φόρτωση των δεδομένων χρησιμοποιώντας τα εκτελέσιμα που μας παρέχει η σουίτα. Για παράδειγμα, για να φορτώσουμε τα δεδομένα στη big timescale βάση:

Εικόνα που περιέχει κείμενο, στιγμιότυπο οθόνης, γραμματοσειρά, γραμμή

Περιγραφή που δημιουργήθηκε αυτόματα

Διευκρινίζουμε ότι στην παραπάνω εντολή το μόνο flag που στην πραγματικότητα μεταβάλλουμε είναι ο αριθμός των workers, που δηλώνει το πλήθος των διεργασιών που χρησιμοποιούμε για τη φόρτωση των δεδομένων. Ωστόσο, προσαρμόζουμε το password μας (12345678) και το db name που ορίστηκε ως big. Οι υπόλοιπες παράμετροι, παραδείγματος χάριν τα chunk-time και το field-index-count, είναι ορισμένες από default και οι τιμές τους παραμένουν σταθερές.

# Δημιουργία queries

Αφού κάναμε το load, προκειμένου να εξετάσουμε τα αποτελέσματα που προέκυψαν, δημιουργούμε τα queries. Αυτό πραγματοποιείται με τη συνάρτηση tsbs\_generate\_queries, όπου τα flags αντιστοιχούν στα flags από το data generation που αναλύθηκαν στην αντίστοιχη παράγραφο. Σημειώνουμε ότι και οι τιμές τους ταυτίζονται, με εξαίρεση το timestamp\_end που τίθεται κατά ένα δευτερόλεπτο πιο μετά, ενώ αποφασίσαμε να διατηρήσουμε σταθερό αριθμό queries (1000) για κάθε query type. Επίσης, τα ζιπάρουμε, για να πιάσουν λιγότερο χώρο στον δίσκο. Συμπληρωματικά, αποσαφηνίζουμε τα επιπλέον flags:

* queries: πλήθος queries
* query-type: τύπος query

Παρατίθεται ενδεικτικά και η εντολή για το small TimescaleDB single-group-1-1-1 query:

Εικόνα που περιέχει κείμενο, στιγμιότυπο οθόνης, γραμματοσειρά

Περιγραφή που δημιουργήθηκε αυτόματα

# ΜΕΤΡΗΣΗ ΔΕΙΚΤΩΝ ΑΠΟΔΟΣΗΣ

## Στατιστικά εκτέλεσης queries και φόρτωσης δεδομένων

Έχοντας φορτώσει τα δεδομένα κι αφότου δημιουργήσαμε τα queries, όπως περιεγράφηκε στην προηγούμενη ενότητα, εκτελούμε το script tsbs\_run\_queries, για να τρέξουμε τα queries, να μετρήσουμε την απόδοση των ερωτημάτων αυτών και τελικώς να μπορέσουμε να προβούμε στην επιθυμητή σύγκριση των βάσεών μας. Αναφορικά με τα flags στο σημείο αυτό, αξίζει μόνο να σημειώσουμε ότι στην προκειμένη ως “workers” ορίζουμε το πλήθος των διεργασιών στις οποίες κατανέμουμε την εκτέλεση των queries. Παρατίθενται ενδεικτικά και οι εντολές για την εκτέλεση του single-groupby-1-1-1 στο small timescaledb και στο small influxdb με 4 και 2 workers αντίστοιχα:

Εικόνα που περιέχει κείμενο, στιγμιότυπο οθόνης, γραμματοσειρά, γραμμή

Περιγραφή που δημιουργήθηκε αυτόματα



Σε αυτό το σημείο, αξίζει να εμβαθύνουμε στο τι εκφράζουν οι μετρικές που αξιοποιούμε για τη μέτρηση της απόδοσης. Πιο αναλυτικά, έχουμε:

* Wall clock time: Αναφέρεται στον πραγματικό χρόνο που περνάει από την αρχή μέχρι το τέλος μιας διεργασίας, συμπεριλαμβάνοντας όλους τους χρόνους αναμονής και είναι ουσιαστικά ο χρόνος που αντιλαμβανόμαστε ως χρήστες.
* Queries/second: Ο μέσος όρος των εκτελεσμένων επερωτημάτων ανά μονάδα χρόνου, που μας δίνει μια εικόνα της ταχύτητας απόκρισης της βάσης δεδομένων.
* User time: Ο χρόνος CPU που αφιερώνεται στην εκτέλεση των εργασιών στο user space κι αντιπροσωπεύει τον χρόνο που η CPU περνά εκτελώντας τον κώδικα της εφαρμογής.
* System time: Ο χρόνος CPU που αφιερώνεται σε συστημικές εργασίες, όπως είναι οι κλήσεις συστήματος.
* CPU Usage: Το ποσοστό της CPU που χρησιμοποιείται κατά τη διάρκεια εκτέλεσης μιας διεργασίας. Υψηλά ποσοστά CPU usage υποδηλώνουν έντονη δραστηριότητα.
* Total time: Ο συνολικός χρόνος που απαιτείται για τη φόρτωση των δεδομένων στη βάση.
* Rows/second: Ο μέσος όρος των εισαχθέντων σειρών δεδομένων ανά δευτερόλεπτο.
* Metrics/second: Ο μέσος όρος των μετρήσεων που εισάγονται στη βάση δεδομένων ανά δευτερόλεπτο.


Δεδομένου, λοιπόν, ότι οι μετρικές απόδοσης παρέχουν σημαντικές πληροφορίες για τα συστήματα των βάσεων δεδομένων που μελετάμε και λαμβάνοντας υπόψη την ανάλυση που προηγήθηκε, υπογραμμίζουμε ότι σε ορισμένες μετρικές, επιδιώκουμε να έχουν χαμηλές τιμές, ενώ σε άλλες επιθυμούμε τις μεγαλύτερες δυνατές. Από όσες αναλύσαμε, το να έχουμε ως αποτέλεσμα, όσο μικρότερη τιμή τόσο το καλύτερο, εμπίπτει στις: wall clock time, user time, system time, CPU usage και total\_time, ενώ πλεονεκτούν οι μεγαλύτερες στις: queries/sec, rows/sec και metrics/sec.

Υποσημειώνουμε τα queries που χρησιμοποιήθηκαν, καθώς και οι αντίστοιχες περιγραφές τους:

* single-groupby-1-1-1: Η μέγιστη τιμή για 1 μετρική για 1 host, κάθε πέντε λεπτά για 1 ώρα.
* single-groupby-1-1-12: Η μέγιστη τιμή για 1 μετρική για 1 host, κάθε πέντε λεπτά για 12 ώρες.
* single-groupby-1-8-1: Η μέγιστη τιμή για 1 μετρική για 8 hosts, κάθε πέντε λεπτά για 1 ώρα.
* single-groupby-5-1-1: Η μέγιστη τιμή για 5 μετρικές για 1 host, κάθε πέντε λεπτά για 1 ώρα.
* single-groupby-5-1-12: Η μέγιστη τιμή για 5 μετρικές για 1 host, κάθε πέντε λεπτά για 12 ώρες.
* single-groupby-5-8-1: Η μέγιστη τιμή για 5 μετρικές για 8 hosts, κάθε πέντε λεπτά για 1 ώρα.
* cpu-max-all-1: Συγκέντρωση σε όλους τους δείκτες CPU ανά ώρα σε 8 υπολογιστές.
* cpu-max-all-8: Συγκέντρωση σε όλους τους δείκτες CPU ανά ώρα σε 8 υπολογιστές.
* double-groupby-1: Συγκέντρωση και στον χρόνο και στον υπολογιστή δίνοντας τον μέσο όρο των δεικτών CPU ανά υπολογιστή.
* double-groupby-5: Συγκέντρωση και στον χρόνο και στον υπολογιστή δίνοντας τον μέσο όρο των δεικτών CPU ανά υπολογιστή.
* double-groupby-all: Συγκέντρωση και στον χρόνο και στον υπολογιστή δίνοντας τον μέσο όρο των δεικτών CPU ανά υπολογιστή.
* high-cpu-all: Όλες οι αναγνώσεις όπου ένας δείκτης είναι πάνω από το όριο σε όλους τους υπολογιστές.
* high-cpu-1: Όλες οι αναγνώσεις όπου ένας δείκτης είναι πάνω από το όριο σε όλους τους υπολογιστές.
* lastpoint: Η τελευταία ανάγνωση για κάθε υπολογιστή.
* group-by-order-by-limit: Οι τελευταίες 5 αναγνώσεις συγκέντρωσης (κατά τη διάρκεια του χρόνου) πριν από το τυχαία επιλεγμένο τελικό σημείο.

## Πειραματικά αποτελέσματα

Παρατίθενται στη συνέχεια τα αποτελέσματα των μετρήσεων μας, υπό μορφή πίνακα, για κάθε μία εκ των υπό εξέταση μετρικών για τα αρχεία small, medium, big διαδοχικά, διατεταγμένα με τη σειρά που αναλύθηκαν στην προηγούμενη παράγραφο.

A screen shot of a computer

Description automatically generated

Εικόνα που περιέχει κείμενο, στιγμιότυπο οθόνης, κατάλογος

Περιγραφή που δημιουργήθηκε αυτόματα

Εικόνα που περιέχει κείμενο, στιγμιότυπο οθόνης


Περιγραφή που δημιουργήθηκε αυτόματα


A black board with white text

Description automatically generated

A screenshot of a computer program

Description automatically generated





## Παρατηρήσεις & συμπεράσματα

Τα αποτελέσματα για τα queries αντιστοιχούν σε 1000 queries ανά query type. Επίσης, επισημαίνεται και η σχετική απόδοση του TimescaleDB σε σύγκριση με το InfluxDB, δηλώνοντας ουσιαστικά πόσο επί τοις εκατό των πόρων που χρησιμοποιεί το TimescaleDB, χρησιμοποιεί το InfluxDB. Μάλιστα, ανάλογα με τις επιθυμητές τιμές των μετρικών, η ποσοστιαία αυτή σχέση σημειώνεται με το χρώμα του «νικητή»· κόκκινο για όταν υπερτερεί το TimescaleDB έναντι του InfluxDB και πράσινο για το αντίστροφο. Προς διευκόλυνσή μας, κατηγοριοποιούμε τα queries ως εξής:

* Simple rollups: single-groupby-1-1-1/ -1-1-12/ -1-8-1/ -5-1-1/ -5-1-12/ -5-8-1
* Aggregates: cpu-max-all-1/ -8
* Double rollups: double-groupby-1/ -5/ -all
* Thresholds: high-cpu-all/ -1
* Complex queries: lastpoint, groupby-orderby-limit

Σε πρώτο στάδιο, πραγματοποιούμε σύγκριση μεταξύ των μετρικών ανά κατηγορία query ανά μέγεθος αρχείου και σε δεύτερο στάδιο εξετάζουμε την επίδραση της μεταβολής του αριθμού των workers στις τιμές των υπό εξέταση κι ανάλυση μετρικών. Συνεπώς:

1. Wall clock time

* Simple rollups: Παρατηρούμε ότι ανεξαρτήτως του μεγέθους του αρχείου υπερτερεί το TimescaleDB. Σημειώνουμε απλώς, ότι υπερτερεί περισσότερο στο medium αρχείο, έπειτα στο big και λιγότερο στο small.
* Aggregates: Υπερτερεί το InfluxDB.
* Double rollups: Ενώ στο dgb\_1 υπερτερεί το Influx, στα άλλα δύο υπερτερεί το TimescaleDB, άρα συνολικά υπερτερεί το TimescaleDB.
* Thresholds: Ομόφωνα υπερτερεί το TimescaleDB.
* Complex queries: Ομόφωνα υπερτερεί το TimescaleDB.

Εστιάζοντας στην επίδραση των workers στις τιμές της μετρικής wall clock time, παρατηρούμε ότι η αύξηση των workers έχει ως αποτέλεσμα μεγαλύτερη μείωση στον χρόνο της TimescaleDB, απ’ ότι στην InfluxDB. Αξίζει ακόμα να αναφέρουμε, ότι στα complex queries, όσο μεγαλώνει το dataset, η InfluxDB εμφανίζει σημαντική αύξηση στον χρόνο που απαιτεί (έως και αρκετά λεπτά), τη στιγμή που η TimescaleDB εμφανίζει πολύ μικρότερη αύξηση (λίγα δευτερόλεπτα).

1. Queries/second

* Simple rollups: Παρατηρούμε ότι ανεξαρτήτως του μεγέθους του αρχείου υπερτερεί το TimescaleDB. Σημειώνουμε απλώς, ότι υπερτερεί περισσότερο στο medium αρχείο, έπειτα στο big και λιγότερο στο small.
* Aggregates: Υπερτερεί το InfluxDB.
* Double rollups: Ενώ στο dgb\_1 υπερτερεί το Influx, στα άλλα δύο υπερτερεί το TimescaleDB, άρα συνολικά υπερτερεί το TimescaleDB.
* Thresholds: Ομόφωνα υπερτερεί το TimescaleDB.
* Complex queries: Ομόφωνα υπερτερεί το TimescaleDB.

Όσον αφορά την αύξηση των workers από την άλλη, παρατηρούμε πως προκαλεί μεγαλύτερη αύξηση στα queries/second στο TimescaleDB, συγκριτικά με το InfluxDB, ενώ δεν μπορεί να παραλειφθεί το γεγονός ότι στα complex queries και στις δύο βάσεις, όσο μεγαλώνει το dataset, τόσο λιγότερα είναι τα queries/second που λαμβάνουμε.

1. User time

* Simple rollups: Με εξαίρεση το sgb-1-1-12, ανεξαρτήτως μεγέθους, υπερτερεί το TimescaleDB.
* Aggregates: Εμφανώς καλύτερη η απόδοση του TimescaleDB.
* Double rollups: Εμφανώς καλύτερη η απόδοση του TimescaleDB.
* Thresholds: Σε κάθε dataset το InfluxDB υπερτερεί στο high-cpu-all, ενώ το TimescaleDB, στο high-cpu-1.
* Complex queries: Oλικώς υπερτερεί το TimescaleDB.

Στην μετρική user time σημειώνουμε διαφορά επίδρασης μεταξύ της περίπτωσης του διπλασιασμού και του τετραπλασιασμού των workers. Πιο συγκεκριμένα, ο διπλασιασμός των workers, επιφέρει μια μικρή μείωση στο user time, τόσο στο InfluxDB, όσο και στο TimescaleDB, ενώ ο τετραπλασιασμός των workers δεν προσφέρει καμία επιπλέον βελτίωση.

1. System time

* Simple rollups: Υπερτερεί το InfluxDB.
* Aggregates: Υπερτερεί το InfluxDB.
* Double rollups: Υπερτερεί το InfluxDB.
* Thresholds: Υπερτερεί το InfluxDB.
* Complex queries: Υπερτερεί το TimescaleDB.

Αντιστοίχως, όπως και στο user time, έτσι και στο system time, παρατηρούμε ότι ο διπλασιασμός των workers, προκαλεί ελαφρώς μείωση στο system time, τόσο στο InfluxDB, όσο και στο TimescaleDB, ενόσω, ο τετραπλασιασμός των workers δεν επιφέρει καμία πρόσθετη βελτίωση.

1. CPU Usage

* Simple rollups: Με εξαίρεση το sgb-1-1-1, το InfluxDB πλεονεκτεί σε γενικές γραμμές.
* Aggregates: Ανεξαρτήτως μεγέθους αρχείου, το Timescale DB υπερτερεί.
* Double rollups: Στο dgb-1/-5 ανεξαρτήτως μεγέθους/workers το TimescaleDB είναι είτε καλύτερο είτε ίσο με το InfluxDB. Στο dgb-all ισχύει το αντίθετο.
* Thresholds: Ξεκάθαρη υπεροχή του InfluxDB.
* Complex queries: Ξεκάθαρη υπεροχή του InfluxDB.

Στην παρούσα μετρική χρησιμοποίησης της CPU, απόρροια των πειραματικών αποτελεσμάτων είναι ότι αυξάνοντας τους workers, αυξάνεται σημαντικά το CPU Usage και στις δύο βάσεις. Αυτό φυσικά είναι λογικό, καθώς κάθε worker απαιτεί πόρους ώστε να “τρέχει” παράλληλα με τις υπόλοιπες διεργασίες, οι οποίοι πόροι μεταφράζονται κατ’ επέκταση σε χρήση της CPU. Συμπερασματικά, “πολλοί workers”, μεταφράζονται σε “πολλές διεργασίες που χρησιμοποιούν ταυτόχρονα την CPU”.

1. Total time, Rows/second & Metrics/second

Είναι λογικό τα αποτελέσματα των τριών μετρικών για την φόρτωση δεδομένων να ταυτίζονται, καθώς όσο μικρότερος είναι ο συνολικός χρόνος, τόσες περισσότερες γραμμές και μετρικές ανά δευτερόλεπτο θα εισάγονται στις βάσεις. Σε αντίθεση με όλες τις παραπάνω μετρικές για τις οποίες έγινε σύγκριση, όπου κατά γενική ομολογία, δεν παρατηρήθηκαν συμπεριφορικές διαφοροποιήσεις ανά το μέγεθος του αρχείου, στην προκειμένη, παρατηρούνται έντονες μεταβολές που υποδηλώνει ότι στο φόρτωμα των αρχείων στην TimescaleBD και InfluxDB, καταναλώνονται σημαντικά διαφορετικοί πόροι.

* Για το small αρχείο, οι δύο βάσεις σε γενικές γραμμές φαίνεται να έχουν αντίστοιχες αποδόσεις. Ειδικότερα το InfluxDB πλεονεκτεί για τους 1 & 2 workers, ενώ το TimescaleDB υπερτερεί στους 4 & 8 workers.
* Για το medium αρχείο, σημειώνουμε ότι δεν παρατηρείται κάποιο μοτίβο αντίστοιχο του παραπάνω ανά τους workers, ενώ υπερτερεί το TimescaleDB.
* Για το big αρχείο, κατ΄ αύξηση των workers, υπερτερεί σημαντικά το InfluxDB.

Επί των μετρικών φόρτωσης δεδομένων, παρατηρούμε ότι και στα 3 datasets, η αύξηση των workers από 4 σε 8, μπορεί να προκαλέσει επιδείνωση στις τιμές των μετρικών μας. Ο λόγος που συμβαίνει αυτό, είναι γιατί το σύστημά μας έχει 4 πυρήνες, οπότε η προσθήκη παραπάνω των τεσσάρων workers μπορεί να προκαλέσει context switching overhead. Το φαινόμενο αυτό συμβαίνει γιατί οι workers απαιτούν παραπάνω πόρους από όσους το σύστημα έχει διαθέσιμους, οπότε “αναγκάζονται” να αποθηκεύσουν το state τους και να περιμένουν να ελευθερωθούν οι πόροι αυτοί, γεγονός που οδηγεί σε αξιόλογες καθυστερήσεις.

# Σύνοψη

Προφανώς, για να αποφασίσουμε ποια βάση δεδομένων θα επιλέγουμε σε κάθε μας project, πρέπει να λάβουμε υπόψη πολυποίκιλους παράγοντες, όπως είναι παραδείγματος χάριν το μοντέλο των δεδομένων, τη γλώσσα των queries, την αξιοπιστία, την απόδοση κ.α.. Στη παρούσα εργασία καταφέραμε να δημιουργήσουμε δύο λειτουργικά συστήματα βάσεων δεδομένων, να τα συγκρίνουμε εστιάζοντας στο κομμάτι της απόδοσης (κυρίως latency metrics) και αποφανθήκαμε σε ποια περίπτωση υπερτερεί ποια βάση. Αποκομίσαμε, λοιπόν, την εμπειρία της δημιουργίας και της σύγκρισης, μέσω ανάλυσης των δεδομένων μας και κριτικής σκέψης.

Ο κώδικας που χρησιμοποιήθηκε καθώς και τα scripts για τα configurations των επιμέρους εργαλείων βρίσκονται στον παρακάτω σύνδεσμο:

<https://github.com/LavredisG/NTUA-Analysis-and-Design-of-Information-Systems>

# Αναφορεσ

1. [Timescale Documentation | Install TimescaleDB on Linux](https://docs.timescale.com/self-hosted/latest/install/installation-linux/)
2. [Install InfluxDB OSS | InfluxDB OSS v1 Documentation (influxdata.com)](https://docs.influxdata.com/influxdb/v1/introduction/install/)
3. <https://github.com/timescale/tsbs/issues/247>, <https://github.com/timescale/tsbs/pull/209>
4. <https://github.com/timescale/tsbs>
5. [TimescaleDB vs. InfluxDB: Purpose-built for time-series data](https://www.timescale.com/blog/timescaledb-vs-influxdb-for-time-series-data-timescale-influx-sql-nosql-36489299877/)
6. <https://www.influxdata.com/comparison/influxdb-vs-timescaledb/>

1. Το σύνολο των εντολών θα φορτωθεί για διευκόλυνση σε bash script, για να εκτελεστεί. [↑](#footnote-ref-2)